cyanic-selkie/wikianc huggingface dataset:
Κλίμακα
Εξωτερικοί σύνδεσμοι
Κατηγορία:Χαρτογραφία Κατηγορία:Σχέδιο
Φρυγανιά
Η φρυγανιά είναι λεπτή ξεροψημένη και τραγανή φέτα ψωμιού.
Κατηγορία:Ψωμιά Κατηγορία:Ορολογία διατροφής Κατηγορία:Τρόφιμα μαγειρεμένα στο φούρνο Κατηγορία:Τρόφιμα με βάση το ψωμί
Δορυφόροι της Χαουμέια
Ο πιο απόμακρος πλανήτης νάνος του Ηλιακού μας συστήματος, η Χαουμέια, έχει δύο γνωστούς φυσικούς δορυφόρους, την Χιιάκα και την Ναμάκα. Αυτοί οι μικροί δορυφόροι ανακαλύφθηκαν το 2005 από το W. M. Keck Observatory της Χαβάης το οποίο παρατηρούσε την Χαουμέια.
Πίνακας δορυφόρων
Οι δορυφόροι της Χαουμέια έχουν τοποθετηθεί με βάση την περίοδο περιφοράς.
Κατηγορία:Φυσικοί δορυφόροι Χαουμέια
Παραλία Τολοφώνος Φωκίδας
Η Παραλία Τολοφώνος είναι παραθαλάσσιος οικισμός στη Δωρίδα του νομού Φωκίδος σε υψόμετρο 10 μέτρα.
Γεωγραφία - Ιστορία
Η Παραλία Τολοφώνα βρίσκεται στον Κορινθιακό κόλπο, δίπλα στην εθνική οδό Αντιρρίου - Ιτέας (βλ. Εθνική Οδός 48). Το χωριό απέχει 42 χλμ. Δ. από τη Ναύπακτο, 25,5 χλμ Α. από το Γαλαξίδι και 3,5 χλμ ΒΔ από την Τολοφώνα της οποίας είναι το επίνειο. Αναγνωρίστηκε ως οικισμός το 1951 και προσαρτήθηκε στην τότε κοινότητα Τολοφώνος ενώ το 2010, με το Πρόγραμμα «Καλλικράτης», αποσπάσθηκε από τον δήμο Τολοφώνος και προσαρτήθηκε στον δήμο Δωρίδος.
Η παραλία του χωριού είναι βοτσαλωτή, το μήκος της ξεπερνά το 1 χλμ., είναι ιδανική για κολύμπι ή για περπάτημα. Στο τέλος της ενώνεται δυτικά με την παραλία Ερατεινής. Στην ανατολική άκρη της, στον λόφο «Πίθα» υπάρχουν ερείπια παράκτιου μεσαιωνικού πύργου του 13ου με 14ο αιώνα. Στον ίδιο χώρο εντοπίστηκαν κεραμικά ευρήματα της μυκηναϊκής εποχής αλλά και κατάλοιπα οχυρωματικής περιβόλου και σημαντικού οικισμού των κλασικών και ελληνιστικών χρόνων, ευρήματα που μαρτυρούν την κατοίκηση της περιοχής από τους αρχαίους χρόνους.
Διοικητά - Δημογραφικά
Ως ξεχωριστός οικισμός αναφέρεται για πρώτη φορά το 1951 να απογράφεται στην κοινότητα Τολοφώνος. Έχει πληθυσμό 246 κατοίκους, σύμφωνα με την απογραφή του 2011 ενώ σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Τολοφώνα συναποτελούν την Κοινότητα Τολοφώνος της Δημοτικής Ενότητας Τολοφώνος του Δήμου Δωρίδος.
Οι απογραφές πληθυσμού είναι:
Εξωτερικοί σύνδεσμοι
Κατηγορία:Χωριά του νομού Φωκίδας Κατηγορία:Δήμος Δωρίδος Κατηγορία:Παραλίες της Φωκίδας
Αβρακόντες Λασιθίου
Ο Αβρακόντες (ή Αβρακόντε για τους ντόπιους) είναι χωριό και έδρα ομώνυμης κοινότητας, του δήμου Οροπεδίου Λασιθίου, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. σύμφωνα με το πρόγραμμα Καλλικράτης. Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία Λασιθίου του νομού Λασιθίου, στο γεωγραφικό διαμέρισμα Κρήτης.
Γεωγραφία
Ο Αβρακόντες είναι ορεινό χωριό στο δυτικό τμήμα του νομού Λασιθίου. Βρίσκεται στο μεγάλο λασιθιώτικο οροπέδιο στις βόρειες πλαγιές του όρους Δίκτη (Λασιθιώτικα) και πολύ κοντά στο Δικταίο Άντρο, πάνω στον επαρχιακό δρόμο Μέσα Λασιθίου-Καστελλίου και σε μέσο σταθμικό υψόμετρο 870. Απέχει 44 χλμ. περίπου Δ. του Αγίου Νικολάου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Αγίου Γεωργίου του νομού Λασιθίου. Το 1931 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αβρακόντε και προσαρτήθηκε στον δήμο Οροπεδίου Λασιθίου.
Κοινότητα
Η Κοινότητα Αβρακόντε συστάθηκε το 1931 με το ΦΕΚ 288Α - 24/08/1931 με την απόσπαση του οικισμού Αβρακόντες από την τότε κοινότητα Αγίου Γεωργίου και τον ορισμό του ως έδρα της. Εκτός από την έδρα της περιλαμβάνει και τον οικισμό Κουδουμαλιά. Η κοινότητα είναι χαρακτηρισμένη ως αγροτικός ορεινός οικισμός, με έκταση 18,752 χμ² (2011). Η απογραφή του 2011 αναφέρει:
Πληθυσμός
(σε παρένθεση ο πληθυσμός της κοινότητας)
Ονομασία
Σε ενετικό έγγραφο του 1545, αναφέρεται ότι παραχωρούνται στον πρόσφυγα από το Ναύπλιο, Πιέτρο Κόντε, κτήματα στο οροπέδιο του Λασιθίου. Αυτό ενισχύει την υπόθεση ότι, η ονομασία του χωριού προέρχεται από κάποιον Αβραάμ Κόντε, συγγενικό ή το ίδιο πρόσωπο με εκείνο του εγγράφου. Ούτως ή άλλως η περιοχή είχε ερημωθεί το 1343 και άρχισε να επανακατοικείται μετά το 1463. Ο Καστροφύλακας, το 1583, και ο Ενετός Φ. Μπαζιλικάτα (1630) κατονομάζουν τον οικισμό ως, Μετόχιο Αναβρακόντα.
Ιστορικά στοιχεία
Αναφέρεται στην Τουρκική απογραφή του 1671 και στην Αιγυπτιακή του 1834. Δυτικά του χωριού υπάρχουν λείψανα οικισμού Ενετικής εποχής στη θέση «Μαγατζέδες», που θα ήταν προφανώς αποθήκη συγκέντρωσης σιτηρών. Κατά τη διάρκεια της Ελληνικής Επανάστασης, το χωριό πυρπολήθηκε επανειλημμένα, το 1823 και, αργότερα, το 1867. Εδώ κοντά κατά την Ιταλογερμανική κατοχή είχαν το λημέρι τους οι αντάρτες και με σαμποτάζ, δολιοφθορές, εμπρησμούς, απαγωγές (Κάρτα, Κράϊπε), πολεμούσαν τους κατακτητές. Στην αντίστασή τους βοηθούνταν από τους κατοίκους των χωριών του Οροπεδίου μεταξύ των οποίων πολλοί Αβρακοδιανοί και Κουδουμαλιανοί.
Διάφορα
Παλαιότερα, κάθε 4 χρόνια, τεχνίτες από τα δυτικά του χωριού, λειτουργούσαν εργαστήρι αγγειοπλαστικής όπου κατασκεύαζαν, ξέραιναν κι έψηναν διάφορα πήλινα: πυθάρια, κουρούπες, βρασκιά, γλάστρες κ.ά., που τα πουλούσαν σ'όλο το Λασίθι. Το χωριό έχει ιδιαίτερη αρχιτεκτονική, με τα πρώτα σπίτια να έχουν κτιστεί με πολύ απλά υλικά, πέτρες, λάσπη, δωματόχωμα και ξύλα. Ήταν χαμηλά, παραλληλόγραμμα, σκεπασμένα με δώμα, με τρία δωμάτια και ελάχιστα ή καθόλου παράθυρα, και με χαρακτηριστική πόρτα από εγχώρια χοντρή ξυλεία. Κτίζονταν σε κύκλο κολλητά το ένα με το άλλο, προσφέροντας ασφάλεια στους κατοίκους από επιδρομές διαφόρων εχθρών, για να διαφεύγουν εύκολα.
Πεζοπορία
Από το χωριό διέρχεται το περίφημο ευρωπαϊκό μονοπάτι Ε4, που έρχεται από τα δυτικά και, κατόπιν, με νότια κατεύθυνση οδηγεί στο οροπέδιο του Λιμνάκαρου και στην κορυφή του Όρους Δίκτη, στα 2.148 μ. Επίσης, ακολουθώντας το προς τα δυτικά και, μέσα από το χωριό Ψυχρό, μπορεί κάποιος να οδηγηθεί στον αρχαίίο λατρευτικό χώρο του Δικταίου Άντρου.
Εκδηλώσεις
Η γιορτή του κολοκυθιού που γίνεται τον Αύγουστο στην περίοδο της νηστείας.
Εξωτερικοί σύνδεσμοι
Κατηγορία:Χωριά του νομού Λασιθίου Κατηγορία:Δήμος Οροπεδίου Λασιθίου
Ιωάννης Βοναφεύς
Ο Ιωάννης Βοναγεύς ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στην Κύπρο. Σώζονται δύο επιστολές του, μία από την Πάδουα προς Γαβριήλ Σεβήρο, και μια άλλη από την Πάτρα προς τον Θεοδόσιο Ζυγομαλά (3 Ιανουαρίου 1556).
Πηγές
Κατηγορία:Έλληνες λόγιοι του 16ου αιώνα Κατηγορία:Κύπριοι λόγιοι του 16ου αιώνα
Αθανάσιος Βασιλειάδης
Κοινοτάρχης και Δήμαρχος Κατερίνης
Καταγόταν από την Ήπειρο. Από τα εφηβικά του χρόνια ασχολήθηκε με τα κοινά και πολύ νέος, το 1925, εξελέγη αναπληρωτής πρόεδρος και το Δεκέμβριο του 1928 (μετά την παραίτηση του Αναστάσιου Τασιούλα) εξελέγη και ανέλαβε πρόεδρος της τότε Κοινότητας Κατερίνης, ως το 1929. Ως πρόεδρος μερίμνησε για τη ρυμοτομία και τον ηλεκτροφωτισμό της πόλης και την κατασκευή πολλών έργων, όπως το υδραγωγείο. Σε αυτόν οφείλεται και η διάσωση του χώρου όπου βρίσκονταν τουρκικοί στρατώνες από την οικοπεδοποίηση για την εγκατάσταση αστικού συνοικισμού και η μετατροπή του χώρου σε δημοτικό πάρκο.
Τον Ιούνιο του 1930 παντρεύτηκε την Μαρίκα Παπακωνσταντίνου. Την περίοδο της Κατοχής, ο Αθανάσιος Βασιλειάδης ανέλαβε καθήκοντα Δημάρχου από το 1943 ως το 1944. Κατόρθωσε με τις ενέργειές του και με την πραότητα του χαρακτήρα του και συνάμα τη δεξιοτεχνία του, να τιθασεύσει την οργή των Γερμανών κατακτητών.
Πολιτική σταδιοδρομία
Ο Βασιλειάδης κατήλθε υποψήφιος στις εκλογές του 1926 (για την τότε έδρα Κατερίνης-Βεροίας-Ναούσης) με το Λαϊκό Κόμμα και δεν εξελέγη, καθώς συγκέντρωσε 342 ψήφους. Εξελέγη για πρώτη φορά στις εκλογές του 1932 (αναφέρεται στην εκλογική περιφέρεια Βεροίας ) και επανεξελέγη στις εκλογές του 1935 με το Λαϊκό Κόμμα στην εκλογική περιφέρεια Θεσσαλονίκης συγκεντρώνοντας 40.116 ψήφους και στις εκλογές του 1946, όπου έλαβε 11.698 ψήφους. Στις εκλογές του 1946 αναφέρεται επίσης ως υποψήφιος βουλευτής Θεσσαλονίκης με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα), καθώς δεν είχε ακόμα ιδρυθεί ο νομός Πιερίας και εκλογικά η τελευταία αποτελούσε επαρχία του νομού Θεσσαλονίκης. Όταν η Πιερία έγινε πια νομός, ο Βασιλειάδης κατήλθε για μία ακόμη φορά υποψήφιος στις εκλογές του 1950 εξελέγη ξανά βουλευτής.
Ανάμεσα στα πρώτα του έργα ως βουλευτή ήταν η μέριμνά του για την ίδρυση (1936) του σανατορίου στη Μονή Πέτρας του Ολύμπου (μετέπειτα ΨΝΠΟ) και ήταν πρώτος πρόεδρος του Αδελφάτου. Πέτυχε επίσης την ίδρυση Πρωτοδικείου στην Κατερίνη (1947) παρά τις αντιδράσεις από τους ισχυρούς της Θεσσαλονίκης και την ίδρυση του Νοσοκομείου Κατερίνης (1944), το οποίο αρχικά στεγαζόταν με ενοίκιο. Συνετέλεσε επίσης στο να ιδρυθεί η Νομαρχία Πιερίας, το 1949.
Βουλευτικές εκλογές 1963 και 1964
Στις εκλογές του 1963 κατήλθε μόνος του και συγκέντρωσε 5.301 ψήφους χωρίς να εκλεγεί. Στις εκλογές του 1964 κατήλθε με την ΕΡΕ και το Κόμμα Προοδευτικών και συγκέντρωσε 5.569 σταυρούς. Από τη δεύτερη και την τρίτη κατανομή έγινε μεταβολή στις έδρες στην Πιερία, με αποτέλεσμα η ΕΡΕ να κερδίσει μια έδρα, την οποία κατέλαβε ο Αθανάσιος Βασιλειάδης, αντί του Κωνσταντίνου Δημόπουλου της Ένωσης Κέντρου. Τελικά, με απόφαση του Εκλογοδικείου, τον Ιούλιο του 1964, ο Κωνσταντίνος Δημόπουλος ορκίστηκε βουλευτής στην Πιερία καταλαμβάνοντας την έδρα του Αθανασίου Βασιλειάδη.
Θάνατος και κηδεία
Μετά την επιβολή της δικτατορίας ο Βασιλειάδης, αντιμετώπισε προβλήματα υγείας. Απεβίωσε τον Ιανουάριο του 1969 και κηδεύτηκε δημοτική δαπάνη την επόμενη ημέρα του θανάτου του, σε κλίμα πένθους και συγκίνησης, στις 27 Ιανουαρίου 1969. . Λίγο μετά το θάνατό του, στις 20 Ιουλίου 1969, πέθανε και ο αδερφός του, Βασίλειος Βασιλειάδης, σε ηλικία 68 ετών, πρόεδρος του Δημοτικού Συμβουλίου Κατερίνης από το 1956.
Παραπομπές
Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές Πιερίας Κατηγορία:Δήμαρχοι Κατερίνης Κατηγορία:Έλληνες Κοινοτάρχες Κατηγορία:Βουλευτές Κατερίνης-Βεροίας-Ναούσης
Κλιμακόμετρο
thumb|250 px|right|Κλιμακόμετρο αλουμινίουΤο κλιμακόμετρο είναι σχεδιαστικό όργανο για τη σχεδίαση ή την ανάγνωση διαστάσεων που βρίσκονται υπό κλίμακα. Χρησιμοποιείται από αρχιτέκτονες, μηχανικούς και γενικότερα από οποιονδήποτε ασχολείται με την δημιουργία ή την ανάγνωση σχεδίων, χαρτών διαγραμμάτων κλπ. Είναι ένα σύνθετος ή απλός Χάρακας και μπορεί να αποτελείται από μία ή περισσότερες βαθμονομημένες ράβδους, κάθε μία συγκεκριμένης κλίμακας ή και πολλαπλάσιά της (x10).
Για μεγαλύτερη ακρίβεια, το κλιμακόμετρο θα πρέπει να είναι από υλικό σταθερών διαστάσεων, δηλαδή με ελάχιστη παραμόρφωση λόγω θερμοκρασιακών μεταβολών (συστολή - διαστολή) ή απορρόφησης – έκλυσης υγρασίας). Οι συνηθισμένες κλίμακες που υλοποιούνται από τα κλιμακόμετρα και όσο αφορά το μετρητικό σύστημα, είναι: 1:10, 1:15, 1:20, 1:50, 1:75, 1:100, 1:125, 1:150, 1:200, 1:500, 1:750, 1:1250 κλπ.
Κατηγορία:Αρχιτεκτονική Κατηγορία:Όργανα μέτρησης
Escalímetro
HMS Bristol
Επτά πλοία του Βασιλικού Ναυτικού πήραν το όνομά τους από την πόλη Μπρίστολ (Bristol):
Εσώρουχο
Εσωρουχο ονομάζεται το ενδυμα που φοριέται κάτω από τα ρούχα και έρχεται σε άμεση επαφή με το δέρμα. Υπάρχουν πολλές δευτερεύουσες ονομασίες ανάλογα τη χρήση και το σχήμα. Στα εσώρουχα ανήκει η Φανέλα, το Σλιπ, η Σκελέα, το Μπόξερ σορτς, το Μποξεράκι, ο Στηθόδεσμος και η Κυλότα.
Χρήση και στυλ των Εσωρούχων
thumb|Κομπινεζόν. Συλλογή [[Πελοποννησιακό Λαογραφικό Ίδρυμα|Π.Λ.Ι., Ναύπλιο ]]
Υπάρχουν πάρα πολλές διαφοροποιήσεις και κατηγοριοποιήσεις σε σχέδια και υφάσματα στα εσώρουχα. Αυτά περιλαμβάνουν:
Μπόξερ
μικρογραφία|Μπόξερ σλιπ
Σλιπ (Slip)
Ξεκινά από τη μέση, συνήθως με στενό λάστιχο και επεκτείνεται μέχρι πάνω από τους γλουτούς.
Έξυπνο εσώρουχο
Την δεκαετία του 2010 εμφανίστηκαν στην αγορά εσώρουχα που περιέχουν αισθητήρες για την καταγραφή βιοσημάτων. Σκοπός είναι βελτίωση της ποιότηταςς ζωής του χρήστη είτε για λόγους υγείας είτε προστασίας είτε καλύτερων συνθηκών ζωής. Τα εσώρουχα αυτά αποτελούν μια ξεχωριστή κατηγορία και επικράτησαν με την λατινική ονομασία wearables. Πρόκειται για συντόμευση του όρου wearable electronics, μια και αποτελούν μια συνέργεια προιόντος κλωστουφαντουργίας και ηλεκτρονικής.
Σύμφωνα με εκτίμησεις αναλυτών, οι παγκόσμιες πωλήσεις «έξυπνων» εσωρούχων θα εκτοξευθούν τα προσεχή χρόνια.
Εφόσον είναι άνετα και εύχρηστα και μπορούν να ανιχνεύσουν έγκαιρα διάφορα συμπτώματα θα κάνουν τη ζωή των ανθρώπων ευκολότερη.
Υγιεινή
Τα υλικά από τα οποία φτιάχνεται ένα εσώρουχο θα πρέπει να εξασφαλίζουν απορροφητικότητα και ταυτόχρονα εξαερισμό. Η παραμένουσα υγρασία σε συνδυασμό με την θερμότητα του σώματος βοηθά στην ανάπτυξη μικροβίων και κατ' επέκταση μπορεί να προκαλέσει σοβαρές μολύνσεις.
Εξωτερικοί σύνδεσμοι
*
Μηχανοκάικο
Το μηχανοκάικο είναι τύπος αλιευτικού πλοιαρίου. Το όνομά του δεν προέρχεται από το μέσον πρόωσής του, που παλαιότερα ήταν ιστιοφόρο, αλλά από την ειδική μηχανή αεραντλία που φέρει στο κατάστρωμα όπου καταθλίβει και στέλνει αέρα στον περιβεβλημένο με σκάφανδρο δύτη που εργάζεται στο βυθό, κατά την σπογγαλιεία.
Στο ισχύο (πρυμναία πλευρά) του μηχανοκάικου, κατά την διάρκεια της κατάδυσης παραμένει ο "κολαουζιέρης" ναύτης, κρατώντας το "κολαούζο" δηλαδή το σχοινί με το οποίο ο δύτης τραβώντας ή τινάζοντας αυτό ζητάει την ανέλκυσή του.
Κατηγορία:Τύποι πλοίων Κατηγορία:Αλιεία
Ορλάντο Πράιντ
Η Ορλάντο Πράιντ είναι μια γυναικεία επαγγελματική ποδοσφαιρική ομάδα με έδρα την πόλη του Ορλάντο. Η ομάδα άρχισε να διαγωνίζεται στο κορυφαίο πρωτάθλημα γυναικείου ποδοσφαίρου της Αμερικής μόλις το 2016. μικρογραφία|301x301εσ|Ορλάντο Πράιντ, 23 Μαϊου 2018
Ιστορία
Τον Οκτώβριο του 2015, σε επίσημη συνέντευξη τύπου, η ομάδα ανακοίνωσε το επίσημο όνομα, το έμβλημα καθώς και τα χρώματα της. Την θέση του προπονητή πήρε ο Τομ Σερμάνι, ο οποίος είχε προπονήσει ομάδες όπως την Εθνική των Η.Π.Α.
Την πρώτη της σεζόν η ομάδα τερμάτησε 9η έχοντας κάνει κάποιες μεγάλες αρχικές μεταγραφές όπως αυτήν της επιθετικού Άλεξ Μόργκαν που λίγους μήνες πριν είχε κατακτήσει το Παγκόσμιο Κύπελλο με την Εθνική των Η.Π.Α. Άλλες μεταγραφές ήταν αυτές των Κέιλιν Κάιλ και Σάρα Χάγκεν.
Την σεζόν 2017-18, η ομάδα κατάφερε να τερματίσει 3η στην κανονική περίοδο και να συμμετάσχει για πρώτη φορά στα πλέι οφς, στα οποιά όμως ητήθηκε στον ημιτελικό. Σημαντικό κομμάτι της σεζόν ήταν η απόκτηση της επιθετικού Μάρτα, βραβευμένη 5 φορές με το βραβείο της καλύτερης γυναίκας ποδοσφαιριστή, η οποία σκόραρε 13 τέρματα.
Η απογοητευτική σεζόν 2018-19 οδήγησε στην απόλυση του Τομ Σερμάνι. Τον Ιανουάριο του 2019 η ομάδα ανακοίνωσε τον Μάρκ Σκίνερ ως νέο προπονητή.
Η σεζόν 2020-21 ακυρώθηκε λόγω του κορoνοϊού. Την σεζόν 2021-22 η ομάδα τερμάτησε 8η ενώ την επόμενη χρονιά 10η. Έτσι η σεζόν 2017-18 παραμένει η καλύτερη μέχρι στιγμής στην ιστορία της Ορλάντο Πραίντ.
Παίκτες
Η ομάδα σήμερα αποτελείται από 36 παίκτριες εκ των οποίων η πλειοψηφία είναι Αμερικανικής καταγωγής.
Βιβλιογραφικές αναφορές
<references group="" responsive="1">
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 2015 Κατηγορία:Articles with hCards Κατηγορία:Γυναικείο ποδόσφαιρο ΗΠΑ
Μπράιες
Το Μπράιες (ιταλικά: Braies, ) ή Πραγκς (γερμανικά: Prags, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Γεώργιος Δευτερεύος
Ο Γεώργιος Δευτερεύος ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στον Κύδωνα της Κρήτης. Ήταν ιερομόναχος και ιερομνήμων της μεγάλης εκκλησίας. Άκμασε το 1583. Ο Φαβρίκιος μνημονεύει τα εξής έργα του Δευτερεύου:
Πηγές
Κατηγορία:Έλληνες λόγιοι του 16ου αιώνα
Αλβανοί
300px|thumb|Αλβανικός πληθυσμός στα Βαλκάνια (κόκκινο:Αλβανία, Ανοιχτό κόκκινο:Πλειοψηφία ή μειονότητα)
Ως Αλβανοί (αλβανικά: Shqiptarët) αναφέρονται οι ανήκοντες στο αλβανικό έθνος ή οι πολίτες της Αλβανίας. Ο χώρος κατοίκησης της εθνοτικής ομάδας εντοπίζεται στην δυτική πλευρά της βαλκανικής χερσονήσου. Είχε υποστηριχθεί σε μια θεωρία ότι υπάρχει κάποια πιθανή φυλετική σύνδεση με αρχαία ιλλυρικά φύλλα, τα οποία αργότερα αναμείχθηκαν κυρίως με σλαβικά, ελληνικά και με θρακικά φύλα. Η πλειοψηφία τους ομιλεί την Αλβανική γλώσσα. Οι Αλβανοί είναι συγκεντρωμένοι, κατά πλειοψηφία, στην σημερινή Αλβανία και το Κοσσυφοπέδιο. Μεγάλοι πληθυσμοί υπάρχουν επίσης στη Δημοκρατία της Βόρειας Μακεδονίας και στο Μαυροβούνιο. Αλβανική διασπορά έχει δημιουργήσει κοινότητες σε πολλές χώρες στον κόσμο όπως στην Ελβετία, τη Γερμανία, τη γειτονική Ελλάδα και Ιταλία, τις ΗΠΑ. Η πλειοψηφία των Αλβανών ακολουθεί το Σουνιτικό Ισλάμ, ύστερα από την άφιξη των Οθωμανών στην περιοχή ενώ, υπάρχουν πληθυσμοί Ορθοδόξων Χριστιανών, Καθολικών, Άθρησκων και Άθεων.
Ιστορία του όρου
Ο όρος "Αλβανοί" συναντάται για πρώτη φορά στα Γεωγραφικά του Κλαύδιου Πτολεμαίου (2ος αι.). Πιστεύεται ότι αναφέρεται σε πληθυσμιακή ομάδα στην περιοχή της Ιλλυρίας, χωρίς να δίνει κάποιες πληροφορίες γι' αυτούς. Η επόμενη φορά που συναντάται στη βιβλιογραφία είναι σε χρονικό του Μιχαήλ Ατταλειάτη, (11ος αι.). Εκεί αναφέρονται Αλβανοί σε δύο περιπτώσεις. Η Ε. Βρανούση πιστεύει ότι στην πρώτη περίπτωση αναφέρονται ως "Αλβανοί" οι Νορμανδοί της Νότιας Ιταλίας και στη δεύτερη πληθυσμοί από την Αλβανία. Η ίδια αναφέρει ότι στη μετά το Μεσαίωνα εποχή, ο όρος σήμαινε επίσης "ξένος" και "αλλοδαπός". Κατά τον αλβανολόγο Όλιβερ Σμιτ τον Μεσαίωνα ο όρος "Αλβανός" σήμαινε είτε τον ομιλητή της αλβανικής γλώσσας, είτε κάποιον που κατάγεται από την "Αλβανία" (εισαγωγικά του συγγραφέα) ανεξάρτητα από τη γλώσσα που μιλάει, είτε άνθρωπο της υπαίθρου και των βουνών. Στην Ελλάδα κατά τον 19ο αιώνα ο όρος "Αλβανός" εναλλασσόταν με τον όρο "Αρβανίτης" και αυτός με το "Βλάχος". Και οι τρεις όροι χρησιμοποιήθηκαν με τη γενική σημασία του ανθρώπου της υπαίθρου, του χωρικού. Αυτή η σημασία βαθμιαία εγκαταλήφθηκε από τις αρχές του 20ού αιώνα.
Εξωτερικοί σύνδεσμοι
Κατηγορία:Πληθυσμιακές ομάδες της Ελλάδας Κατηγορία:Πληθυσμιακές ομάδες της Αλβανίας Κατηγορία:Ινδοευρωπαϊκοί λαοί Κατηγορία:Σύγχρονοι ινδοευρωπαϊκοί λαοί Κατηγορία:Εθνοτικές ομάδες χωρισμένες από διεθνή σύνορα
HMS Southampton
Έξι πλοία του Βασιλικού Ναυτικού έφεραν το όνομα της πόλης Σάουθαμπτον (Southampton):
Southampton
Νεόφυτος Νικολαΐδης
Ο Νεόφυτος Νικολαΐδης ήταν Ελληνοκύπριος δικηγόρος, κτηματίας και έμπορος. Διετέλεσε Δήμαρχος Πάφου την περίοδο 1907-1920.
Βιογραφικά στοιχεία
Ο Νεόφυτος Νικολαΐδης γεννήθηκε στην Πέγεια το 1872. Σπούδασε νομική στο Πανεπιστήμιο Αθηνών. Το 1898 ξεκίνησε να ασκεί το δικηγορικό επάγγελμα στην Πάφο. Επιπρόσθετα, ήταν κτηματίας και εμπορευόμενος.
Αδελφός του ήταν ο Χατζηγιαννακός Νικολαΐδης. Τα δύο αδέλφια ίδρυσαν το Νικολαϊδικό κόμμα.
Επιπλέον, διετέλεσε μέλος της σχολικής επιτροπής Πάφου και του Ελληνικού Εκπαιδευτικού Συμβουλίου.
Το 1908 εκλέχθηκε Δήμαρχος Πάφου, θέση στην οποία παρέμεινε έως το 1920. Την περίοδο της δημαρχίας του δημιουργήθηκαν καλύτεροι δρόμοι, διαμορφώθηκαν πλατείες, βελτιώθηκε η υδατοπρομήθεια και ο φωτισμός της πόλης. Ενδιαφέρθηκε ιδιαίτερα για την εκπαίδευση. Με δικά του έξοδα κτίστηκε το 1919 η Νεοφύτειος Αστική Σχολή Πάφου (σήμερα Α΄ Δημοτικό Σχολείο Πάφου).
Ο Νεόφυτος Νικολαΐδης ήταν θείος του Νικόλα Νικολαΐδη, ο οποίος τον διαδέχθηκε στη δημαρχία της Πάφου το 1920.
Επιπρόσθετα, διετέλεσε βουλευτής-μέλος του Νομοθετικού Συμβουλίου τις περιόδους 1916-1921 και 1928-1930. Ακόμη, διετέλεσε μέλος του Εθνικού Συμβουλίου και προξενικός πράκτορας της Γαλλίας στην Πάφο. Επιπλέον, εξέδιδε την εβδομαδιαία εφημερίδα της Πάφου, ο Αιών.
Απεβίωσε το 1941.
Πηγές
Κατηγορία:Δήμαρχοι Πάφου Κατηγορία:Κύπριοι δικηγόροι Κατηγορία:Κύπριοι έμποροι
Απόστολος Μακέδος
Ο Απόστολος Μακέδος (1885-1964) ήταν Έλληνας αγρότης και βουλευτής.
Βιογραφία
Γεννήθηκε το 1885 και ήταν γιος του Παρασκευά Μακέδου. Ήταν καπνεργάτης και πολιτεύτηκε στο νομό Καβάλας. Από πολύ νωρίς ανέπτυξε συνδικαλιστική δράση. Το 1908 μαζί με τον εκδότη Αστέριο Ζουρμπά και άλλα πρόσωπα, ίδρυσαν το εργατικό σωματείο "Η ευδαιμονία", με το οποίο οργανώθηκαν και διεκδίκησαν την αύξηση των μισθών και τη μείωση των εργατοωρών. Εξελέγη βουλευτής το 1950 με τη Δημοκρατική Παράταξη.
Ο Μακέδος πέθανε σε ηλικία 79 ετών το 1964.
Παραπομπές
Κατηγορία:Βουλευτές εκλεγμένοι με τη Δημοκρατική Παράταξη Κατηγορία:Βουλευτές Καβάλας
Κυριότητα πλοίου
Με τον όρο Κυριότητα πλοίου χαρακτηρίζεται η έννομη, καθολική και άμεση εξουσία προσώπου (φυσικού ή νομικού) επί πλοίου. Το δικαίωμα της κυριότητας περιλαμβάνει πλείστα άλλα κατ' ιδίαν δικαιώματα όπως το δικαίωμα της χρήσης, κάρπωσης, εκποίησης κ.λπ.
Τρόποι κτήσεως κυριότητας πλοίου
Οι τρόποι κτήσεως κυριοτητας πλοίου με βάση τους κανόνες τόσο του Ιδιωτικού Δικαίου όσο και του Κ.Ι.Ν.Δ. διακρίνονται σε πρωτότυπους και σε παράγωγους.
Πρωτότυποι τρόποι
Πρωτότυποι τρόποι κτήσης κυριότητας πλοίου είναι η ναυπήγηση, (που διακρίνεται σε επιμέρους «ναυπήγηση κατ' αποκοπή», «ναυπήγηση δια λογαριασμόν» και «οικονομική ναυπήγηση»), η χρησικτησία (που και αυτή διακρίνεται σε επιμέρους "τακτική χρησικτησία και σε «έκτακτη»), και τέλος η δι' εκποίησης ή δια πλειστηριασμού.
Παράγωγοι τρόποι
Παράγωγοι τρόποι κτήσης και μεταβίβασης κυριότητας πλοίου είναι η λεγόμενη συμβατική μεταβίβαση, η μεταβίβαση μερίδας πλοίου, η εγκατάλειψη πλοίου καθώς και άλλες επιμέρους όπως δια δωρεάς, ή αιτίας θανάτου, δια κληροδοσίας ή κληρονομίας καθώς και η δια δικαστικής απόφασης περί αναγνώρισης κυριότητας.
Τρόποι κτήσης κυριότητας κατά Δημόσιο Δίκαιο
Ανεξάρτητα των παραπάνω. τρόποι επίσης κτήσης κυριότητας πλοίου κατά το Δημόσιο Δίκαιο είναι η άλωση (ως λεία πολέμου αντί λάφυρο), η δήμευση καθώς και η παράγωγη κτήση του πλοίου που έχει βυθισθεί (καταποντιστεί) στα ελληνικά χωρικά ύδατα και είναι δυνατή η ανέλκυση αυτού.
Περιορισμοί μεταβίβασης κυριότητας
Οι λεγόμενοι περιορισμοί μεταβίβασης κυριότητας πλοίου αφορούν περισσότερο μεταβίβαση σε αλλοδαπούς πλοίων που είναι νηολογημένα σε ελληνικά νηολόγια και αφορούν ιδιαίτερα μέτρα εκποίησης.
Δείτε επίσης
Κατηγορία:Ναυτικό Δίκαιο Κατηγορία:Πλοίο
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1963
Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 1963 ήταν η 7η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Η διοργάνωση πραγματοποιήθηκε στην Αίθουσα του Πειραϊκού Συνδέσμου, στον Πειραιά. Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό και οι τελικοί έγιναν την Τετάρτη 13 Μαρτίου του 1963.
Ο Χρήστος Χριστοδουλάτος του Α.Ο. Παγκρατίου και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό. Στην ομαδική βαθμολογία την πρώτη θέση κατέκτησε ο Α.Ο. Παγκρατίου με 31.5 βαθμούς και ακολούθησαν ο Ολυμπιακός Σ.Φ.Π. με 25 βαθμούς, ο Α.Ο. Προφήτη Ηλία με 17 βαθμούς κ.α..
Εξωτερικοί σύνδεσμοι
Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών Κατηγορία:Επιτραπέζια αντισφαίριση το 1963 Κατηγορία:Αθλητισμός στον Πειραιά
Κοινότητα Δουλίου
Η Κοινότητα Δουλίου είναι κοινότητα του δήμου Γόρτυνας στην περιφερειακή ενότητα Ηρακλείου της Κρήτης. Συστάθηκε το 1936 με το ΦΕΚ 17Α - 14/01/1936 με την απόσπαση του οικισμού Δούλι από την κοινότητα Αγίου Θωμά και τον ορισμό του ως έδρα της. Εκτός από την έδρα της περιλαμβάνει και τους οικισμούς Γέννα και Κολένα. Η απογραφή του 2011 αναφέρει:
Συνολικά η κοινότητα έχει 210 κατοίκους και εκπροσωπείται από τον πρόεδρο κ. Νικόλαο Τσαφαντάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Γόρτυνας
Τζοβάνι Μπορέλι
Ο Τζοβάνι Αλφόνσο Μπορέλι (Giovanni Alfonso Borelli, 28 Ιανουαρίου 1608 - 31 Δεκεμβρίου 1679) ήταν Ιταλός μαθηματικός, αστρονόμος, φυσιολόγος και φιλόσοφος.
Βαθύς γνώστης των μαθηματικών επιχείρησε να εφαρμόσει τους νόμους της επιστήμης αυτής σε διάφορα φαινόμενα της ζωής και ειδικότερα στις κινήσεις των μυών. Υπήρξε ο ιδρυτής της καλούμενης «βιο-μηχανικής» σχολής στις εφαρμογές τεχνητών μελών.
Εξωτερικοί σύνδεσμοι
Κατηγορία:Ιταλοί αστρονόμοι Κατηγορία:Ιταλοί ιατροί Κατηγορία:Αστρονόμοι του 17ου αιώνα
Γεώργιος Σκούφος
Ο Γεώργιος Σκούφος (1803 - 1873) ήταν Έλληνας πολιτικός του 19ου αιώνα.
Βιογραφία
Γεννήθηκε στην Σμύρνη στις αρχές του 19ου αιώνα. Φιλόπατρις όπως ήταν, ήρθε στην Ελλάδα με την έναρξη της επανάστασης και αγωνίστηκε μαζί με τους αδερφούς του Σπυρίδωνα Νικόλαο, και Παύλο. Μετά την επανάσταση διορίστηκε διευθυντής των βασιλικών Ταχυδρομείων, και διοργάνωσε την υπηρεσία αυτή. Διετέλεσε βουλευτής και επί τρεις θητείες Δήμαρχος Αθηναίων, από τις 4 Δεκεμβρίου 1857 έως τις 13 Νοεμβρίου 1861, από τις 14 Νοεμβρίου 1861 έως τις 12 Οκτωβρίου 1862, και από τις 22 Απριλίου 1866 έως τις 21 Απριλίου 1870. Επί δημαρχίας του άρχισε να λειτουργεί την 1 Σεπτεμβρίου 1859 το Δημοτικό Βρεφοκομείο Αθηνών. Τιμήθηκε με το παράσημο του Σωτήρα και με τα βασιλικά παράσημα της Ρωσικής και της Βαυαρικής κυβέρνησης.
Παραπομπές
Κατηγορία:Δήμαρχοι Αθηναίων Κατηγορία:Μικρασιατικός Ελληνισμός
Τάμπα Μπέι Χελλένικ
Η Τάμπα Μπέι Χελλένικ (αγγλικά: Tampa Bay Hellenic) είναι γυναικεία ερασιτεχνική ποδοσφαιρική ομάδα των ΗΠΑ που έχει έδρα στην πόλη Τάμπα της Φλόριδα. Είναι μέλος της "Τάμπα Μπέι Γιουνάιτεντ" (Tampa Bay United Soccer Club). Αγωνίζεται στην "Πρέμιερ Λιγκ Γυναικών" (Women's Premier Soccer League - WPSL), που περιλαμβάνει επαγγελματικά και ερασιτεχνικά σωματεία και αποτελεί τη 2η κατηγορία στην πυραμίδα του γυναικείου ποδοσφαίρου των ΗΠΑ, μετά την Επαγγελματική Κατηγορία Γυναικών (Women's Professional Soccer). Το γήπεδο της ομάδας βρίσκεται στο αθλητικό συγκρότημα "Ed Radice Sports Complex" της Τάμπα. Χρώματά της είναι το λευκό, το κόκκινο και το μαύρο.
Την ονομασία Hellenic ("Ελληνική") καθώς και το έμβλημά της (μια στεφανωμένη αρχαιοελληνική κόρη) οφείλει στον ελληνοαμερικανό προπονητή της, Τζορτζ Φωτόπουλο, ο οποίος μεταξύ άλλων παλιότερα είχε διατελέσει προπονητής των γυναικείων ομάδων των πανεπιστημίων Τάμπα (1998-2000) και Λουιζιάνα Στέιτ (2000-2004). Βοηθός προπονητή στην ομάδα νεανίδων του συλλόγου είναι η σύζυγός του, Ντανιέλ Φωτοπούλου, πρώην διεθνής παίκτρια των ΗΠΑ και παγκόσμια πρωταθλήτρια το 1999.
Εξωτερικοί σύνδεσμοι
Κατηγορία:Ελληνικοί αθλητικοί σύλλογοι Η.Π.Α. Κατηγορία:Αθλητικοί σύλλογοι Η.Π.Α. Κατηγορία:Ιδρύσεις αθλητικών συλλόγων το 2008 Κατηγορία:Ποδοσφαιρικές ομάδες ΗΠΑ Κατηγορία:Γυναικείο ποδόσφαιρο ΗΠΑ
Ραϊμόν Ετιέν
right|thumb|200px|Ο ΠΑΟΚ το 1929 Ο Ραϊμόντ Ετιέν γεννήθηκε στη Κωνσταντινούπολη. Η μητέρα του λεγόταν Αναίς και ήταν Γαλλίδα. Ήταν Χριστιανός Καθολικός. Αποτέλεσε το πρώτο ξένο ποδοσφαιριστή του ΠΑΟΚ και επισήμως τον πρώτο επαγγελματία ποδοσφαιριστή στην Ελλάδα.
Καριέρα
Υπήρξε αθλητής της ομάδας Πέρα Κλουμπ, σωματείο που διατηρούσε στενές σχέσεις με τον ΠΑΟΚ καθώς αρκετοί από τους ιδρυτές του ήταν νωρίτερα αθλητές και μέλη του Πέρα Κλουμπ. Το 1928 δυο χρόνια μετά την ίδρυση του ΠΑΟΚ αποκτήθηκε από το σύλλογο και έγινε ο πρώτος αλλοδαπός επαγγελματίας ποδοσφαιριστής. Στις 5 Σεπτεμβρίου του 1928 υπέγραψε το πρώτο επαγγελματικό συμβόλαιο στην Ελλάδα με αμοιβή 4.000 δραχμές υπό τον όρο ότι το ποσό αυτό θα μειωνώταν αν έβρισκε δουλειά.
Αγωνίστηκε για πρώτη φορά με τον ΠΑΟΚ στις 15 Νοεμβρίου του 1928 στη νίκη εναντίον του Θερμαϊκού και σημείωσε 2 γκολ. Στις 3 Μαρτίου του 1929 ο ΠΑΟΚ έχανε από τον Άρη με σκορ 3-0 πέντε λεπτά πριν το τέλος του αγώνα όμως με γκολ του Ετιέν κατάφερε να ισοφαρίσει πριν τη λήξη.
Συμμετείχε στο Πρωτάθλημα Μακεδονίας της ίδιας χρονιάς στο οποίο ο ΠΑΟΚ ισοβάθμησε με τον Άρη στην πρώτη θέση και ο τίτλος του πρωταθλητή κρίθηκε σε αγώνα μπαράζ. Ο Ετίεν ισοφάρισε το σκορ (1-1) στον αγώνα και χρειάστηκε και δεύτερη αναμέτρηση για τον τίτλο. Στον επαναληπτικό αγώνα ο Ετιέν σκόραρε και πάλι το γκολ του όμως δεν στάθηκε αρκετό για τον ΠΑΟΚ που ηττήθηκε με 4-3. Αναδείχθηκε πρώτος σκόρερ με 8 γκολ στο Πρωτάθλημα Μακεδονίας του 1930.
Ο Ετιέν αγωνίστηκε για 6 χρόνια στην ομάδα του ΠΑΟΚ και υπήρξε ένας από τους πιο αποτελεσματικούς σκόρερ της εποχής του. Αγωνίστηκε σε 44 παιχνίδια πρωταθλήματος και σημείωσε 38 γκολ. Τα 34 από τα γκολ του σημειώθηκαν σε παιχνίδια πρωταθλήματος Θεσσαλονίκης και τα 4 σε αγώνες πρωταθλήματος Ελλάδας. Είναι ο 4ος σκόρερ στα τοπικά πρωταθλήματα στην ιστορία του συλλόγου, πίσω από τους Καλογιάννη (42 γκολ σε 56 παιχνίδια), Κουϊρουκίδη (38 γκολ, σε 57 παιχνίδια) και Παπαδάκη (36 γκολ σε 93 ματς).
Ήταν επίσης μέλος τη Μικτής Θεσσαλονίκης. Στο πρώτο παιχνίδι που έγινε για το πρωτάθλημα πόλεων στο γήπεδο του Ηρακλή, οδήγησε τη Μικτή Θεσσαλονίκης σε νίκη με 4-3 επί της Μικτής Πειραιά των αδερφών Ανδριανόπουλων, σημειώνοντας 3 γκολ.
Παραπομπές
Κατηγορία:Γάλλοι ποδοσφαιριστές Κατηγορία:Ποδοσφαιριστές ΠΑΟΚ Κατηγορία:Επιθετικοί ποδοσφαιριστές
Παναγιώτης Καρατζάς (καλαθοσφαιριστής)
Ο Παναγιώτης Καρατζάς είναι πρώην καλαθοσφαιριστής γεννημένος στις 29 Ιουνίου 1965 και πρωταθλητής Ευρώπης το 1987.
Αγωνιζόταν στη θέση του σέντερ. Ξεκίνησε την καριέρα του από το Παγκράτι όπου και κατέκτησε το πανελλήνιο πρωτάθλημα εφήβων και έφτασε από την Α κατηγορία Αθηνών στην Α1. Έπαιξε σε όλες τις εθνικές ομάδες, παίδων εφήβων κατακτώντας το βαλκανικό πρωτάθλημα στη Ρουμανία.Το καλοκαίρι του 1990 μετεγγράφη στον Ολυμπιακό, με τον οποίο κέρδισε το πρωτάθλημα Ελλάδας το 1993 και το νταμπλ την επόμενη χρονιά. Γύρισε στην ομάδα του Α.Ο. Παγκρατίου για να κλείσει την καριέρα του.
Με την εθνική Ελλάδος αγωνίστηκε σε 29 αγώνες σκόραρε 100 πόντους με μέσο όρο 3,45. Αγωνίστηκε σε 10 αγώνες του Μουντομπάσκετ 86 στην Ισπανία. Στο Ευρωμπάσκετ του 1987 αγωνίστηκε σε 2 αγώνες με τη Ρουμανία σημειώνοντας 2 πόντους, καθώς και στον αγώνα με την Ισπανία που μπήκε ως αλλαγή. https://en.m.wikipedia.org/wiki/Panagiotis_Karatzas_(basketball)#Professional_career
BRIC
Το αρκτικόλεξο BRIC, στην οικονομία, αναφέρεται στις χώρες της Βραζιλίας, της Ρωσίας, της Ινδίας και της Λαϊκής Δημοκρατίας της Κίνας, οι οποίες θεωρούνται πως βρίσκονται σε ένα παρόμοιο στάδιο πρόσφατα προηγμένης οικονομικής ανάπτυξης. Το όνομα προέρχεται από τα αρχικά γράμματα των ονομάτων των χωρών (Brazil, Russia, India, China). Συνήθως αναφέρονται ως «BRICs» ή «χώρες BRIC» ή, εναλλακτικά, ως «Μεγάλες Τέσσερις» (Big Four). Δεν πρέπει να συγχέεται με τον όρο BRICS, που αποτελεί έναν πολιτικό οργανισμό των τεσσάρων αυτών χωρών μαζί με τη Νότια Αφρική.
Το ακρωνύμιο επινοήθηκε από τον Τζιμ Ο'Νιλ (Jim O'Neill), πρόεδρο της Goldman Sachs Asset Management, σε ένα έγγραφο του 2001 με τίτλο «Building Better Global Economic BRICs». Έχει τεθεί σε ευρεία χρήση ως ένα σύμβολο της αλλαγής στην παγκόσμια οικονομική εξουσία, μακριά από τις αναπτυγμένες οικονομίες των G7, στον αναπτυσσόμενο κόσμο.
Σύμφωνα με ένα έγγραφο που δημοσιεύθηκε το 2005, το Μεξικό και η Νότια Κορέα ήταν οι μόνες άλλες χώρες συγκρίσιμες με τις BRIC, αλλά οι οικονομίες τους αποκλείστηκαν αρχικά επειδή θεωρούνταν ήδη πιο ανεπτυγμένες, καθώς ήταν ήδη μέλη του ΟΟΣΑ. Αρκετές από τις πιο αναπτυγμένες από τις χώρες του Next Eleven (N-11), ιδίως η Τουρκία, το Μεξικό, η Νιγηρία και η Ινδονησία, θεωρούνται πως έχουν τη μεγαλύτερη δυνατότητα να ενταχθούν στις χώρες BRIC. Κάποιες άλλες αναπτυσσόμενες χώρες που δεν έχουν ακόμη φθάσει στο οικονομικό επίπεδο των Ν-11, όπως η Νότια Αφρική, φιλοδοξούν να βρεθούν στο επίπεδο των BRICs. Οικονομολόγοι του Reuters στη συνάντηση Investment Outlook Summit του 2011, που πραγματοποιήθηκε στις 6-7 Δεκεμβρίου 2010, απέρριψε την ιδέα η Νότια Αφρική να ενωθεί με τις BRIC, ενώ ο Τζιμ Ο'Νιλ ανέφερε πως υπάρχουν πιέσεις για να ενταχθούν νέες χώρες στο ίδιο επίπεδο. Ανέφερε επίσης πως η Νότια Αφρική, με πληθυσμό κάτω των 50 εκατομμυρίων ανθρώπων, ήταν πάρα πολύ μικρή οικονομίας για να ενταχθεί στις τάξεις των BRIC. Ωστόσο, οι χώρες του BRIC αποφάσισαν το σχηματισμό ενός πολιτικού οργανισμού στον οποίο συμπεριέλαβαν και τη Νότια Αφρική, ιδρύοντας έτσι την BRICS.
Η Goldman Sachs είχε υποστηρίξει ότι, επειδή οι τέσσερις χώρες BRIC αναπτύσσονται με ταχείς ρυθμούς, μέχρι το 2050 το σύνολο των οικονομιών τους τους θα μπορούσε να επισκιάσει το σύνολο των οικονομιών των σημερινών πλουσιότερων χωρών του κόσμου. Οι τέσσερις αυτές χώρες, στο σύνολό τους, σήμερα αντιπροσωπεύουν περισσότερο από το ένα τέταρτο της επιφάνειας της γης και πάνω από το 40% του παγκόσμιου πληθυσμού. Αν και η Goldman Sachs δεν υποστηρίζει ότι χώρες BRIC θα οργανωθούν σε ένα οικονομικό μπλοκ ή μια επίσημη ένωση όπως η Ευρωπαϊκή Ένωση, υπάρχουν, ωστόσο, κάποιες παρατηρήσεις πως « οι τέσσερις χώρες BRIC έχουν προσπαθήσει να σχηματίσουν ένα "πολιτικό κλαμπ" ή μια "συμμαχία" », και ως εκ τούτου να μετατρέψουν «την αυξανόμενη οικονομική ισχύ τους σε μεγαλύτερη γεωπολιτική επιρροή».
Διατριβή
Το οικονομικό δυναμικό της Βραζιλίας, της Ρωσίας, της Ινδίας και της Κίνας είναι τέτοιο που θα μπορούσαν να γίνουν μεταξύ των τεσσάρων κυρίαρχων οικονομιών μέχρι το έτος 2050. Η διατριβή προτάθηκε από τον Jim O'Neill, παγκόσμιο οικονομολόγο της Goldman Sachs. Αυτές οι χώρες καλύπτουν πάνω από το 25% της παγκόσμιας κάλυψης της γης και το 40% του παγκόσμιου πληθυσμού και διαθέτουν συνδυασμένο ΑΕΠ (ΣΔΙΤ) 20 τρισεκατομμυρίων δολαρίων. Σχεδόν σε κάθε κλίμακα, θα ήταν η μεγαλύτερη οντότητα στην παγκόσμια σκηνή. Αυτές οι τέσσερις χώρες είναι από τις μεγαλύτερες και ταχύτερα αναπτυσσόμενες αναδυόμενες αγορές.
"Dreaming with BRICS: The Path to 2050" (2003)
Το 2016, οικονομολόγος από την Αυστραλία προέβλεψε ότι το 2050, με βάση τις κατά κεφαλήν δαπάνες του Ακαθάριστου Εγχώριου Προϊόντος, η Κίνα θα είναι η πρώτη και θα ακολουθήσει η Ινδία και οι Ηνωμένες Πολιτείες. Η Ινδονησία, η οποία στις μέρες μας δεν ανήκει στις χώρες BRIC, θα πηδήξει από την 9η θέση στην 4η θέση. Και η Βραζιλία θα βρίσκεται στην πέμπτη θέση. Οφείλεται στο γεγονός ότι το παγκόσμιο οικονομικό κέντρο μετατοπίζεται από τον Ατλαντικό στην περιοχή Ασίας -Ειρηνικού.
Η αναφορά της επόμενης ημέρας (2004)
Η παγκόσμια ομάδα οικονομικών της Goldman Sachs δημοσίευσε μια έκθεση παρακολούθησης στην αρχική της μελέτη για τη BRIC το 2004. Η έκθεση αναφέρει ότι στις χώρες BRIC, ο αριθμός των ατόμων με ετήσιο εισόδημα άνω των 3.000 δολαρίων θα διπλασιαστεί σε τρία χρόνια και θα φτάσει τα 800 εκατομμύρια άτομα μέσα σε μια δεκαετία. Αυτό προβλέπει μαζική αύξηση του μεγέθους της μεσαίας τάξης σε αυτά τα έθνη. Το 2025, υπολογίζεται ότι ο αριθμός των ανθρώπων στις χώρες BRIC που θα βγάζουν πάνω από 15.000 δολάρια μπορεί να φτάσει τα 200 εκατομμύρια άτομα. Αυτό δείχνει ότι μια τεράστια παραλαβή της ζήτησης δεν θα περιοριστεί στα βασικά αγαθά, αλλά θα επηρεάσει και προϊόντα υψηλότερης τιμής. Σύμφωνα με την έκθεση, πρώτα η Κίνα και στη συνέχεια μια δεκαετία αργότερα η Ινδία θα αρχίσει να κυριαρχεί στην παγκόσμια οικονομία.
Η έκθεση τονίζει επίσης την αναποτελεσματική κατανάλωση ενέργειας της Ινδίας και αναφέρει τη δραματική υποεκπροσώπηση αυτών των οικονομιών στις παγκόσμιες κεφαλαιαγορές. Η έκθεση δίνει επίσης έμφαση στους τεράστιους πληθυσμούς που υπάρχουν στα έθνη της BRIC, γεγονός που καθιστά σχετικά εύκολο τον συνολικό πλούτο τους να ξεπεράσει το G6, ενώ τα κατά κεφαλή επίπεδα εισοδήματος παραμένουν πολύ κάτω από τον κανόνα των σημερινών βιομηχανικών χωρών. Αυτό το φαινόμενο, επίσης, θα επηρεάσει τις παγκόσμιες αγορές καθώς οι πολυεθνικές εταιρείες θα προσπαθήσουν να επωφεληθούν από τις τεράστιες δυνητικές αγορές των BRIC, παράγοντας, για παράδειγμα, πολύ φθηνότερα αυτοκίνητα και άλλα κατασκευασμένα προϊόντα προσιτά στους καταναλωτές εντός των BRIC αντί των πολυτελή μοντέλων που αποφέρουν σήμερα το μεγαλύτερο εισόδημα στους κατασκευαστές αυτοκινήτων. Η Ινδία και η Κίνα έχουν ήδη αρχίσει να κάνουν αισθητή την παρουσία τους στον τομέα των υπηρεσιών και της μεταποίησης αντίστοιχα στην παγκόσμια αρένα. Οι ανεπτυγμένες οικονομίες του κόσμου έχουν ήδη λάβει σοβαρά υπόψη αυτό το γεγονός.
Η δεύτερη αναφορά της επόμενης ημέρας (2007)
Η Ινδία έχει 10 από τις 30 ταχύτερα αναπτυσσόμενες αστικές περιοχές στον κόσμο. Με βάση τις τρέχουσες τάσεις, εκτιμάται ότι 700 εκατομμύρια άνθρωποι θα μετακινηθούν στις πόλεις έως το 2050. Αυτό θα έχει σημαντικές επιπτώσεις στη ζήτηση για αστικές υποδομές, ακίνητα και υπηρεσίες.
Στα αναθεωρημένα στοιχεία του 2007, με βάση την αυξημένη και διατηρούμενη ανάπτυξη, περισσότερες εισροές σε άμεσες ξένες επενδύσεις, η Goldman Sachs προβλέπει ότι "από το 2007 έως το 2020, το κατά κεφαλήν ΑΕΠ της Ινδίας σε Αμερικάνικα δολλάρια θα τετραπλασιαστεί" και ότι η Ινδική οικονομία θα ξεπεράσει τις Ηνωμένες Πολιτείες έως το 2043. Ταυτόχρονα, η έκθεση ανέφερε ότι η Ρωσία, ενώ συνεχίζει την κυριαρχία της στην ευρωπαϊκή αγορά ενέργειας, θα συνεχίσει να δυσκολεύεται οικονομικά, καθώς ο πληθυσμός της μειώνεται.
"EM Equity in Two Decades: A Changing Landscape" (2010)
Σύμφωνα με μια αναφορά του 2010 από την Goldman Sachs, η Κίνα μπορεί να ξεπεράσει τις Ηνωμένες Πολιτείες σε όρους κεφαλαιοποίησης της αγοράς μετοχών έως το 2030 και να γίνει η μεγαλύτερη αγορά μετοχών στον κόσμο. Μέχρι το 2020, το ΑΕΠ της Αμερικής μπορεί να είναι ελαφρώς μεγαλύτερο από το ΑΕΠ της Κίνας. Μαζί, οι τέσσερις BRIC ενδέχεται να αντιπροσωπεύουν το 41% της κεφαλαιοποίησης της παγκόσμιας αγοράς έως το 2030, αναφέρει η έκθεση. Στα τέλη του 2010, η Κίνα ξεπέρασε για πρώτη φορά το ΑΕΠ της Ιαπωνίας, με το ΑΕΠ της Κίνας να ανέρχεται στα 5,88 τρισεκατομμύρια δολάρια έναντι του 5,47 τρισεκατομμυρίων δολαρίων της Ιαπωνίας. Η Κίνα έγινε έτσι η δεύτερη μεγαλύτερη οικονομία στον κόσμο μετά τις Ηνωμένες Πολιτείες.
Σύμφωνα με το Εθνικό Ινστιτούτο Οικονομικής και Κοινωνικής Έρευνας (NIESR) βάσει στοιχείων του Διεθνούς Νομισματικού Ταμείου, το 2012 η Βραζιλία έγινε η έκτη μεγαλύτερη οικονομία στον κόσμο ξεπερνώντας το Ηνωμένο Βασίλειο με 2,52 τρισεκατομμύρια δολάρια και 2,48 τρισεκατομμύρια δολάρια, αντίστοιχα. Το 2010, η οικονομία της Βραζιλίας ήταν 2,09 τρισεκατομμύρια δολάρια και το Ηνωμένο Βασίλειο με 2,25 τρισεκατομμύρια δολάρια. Σημαντική αύξηση προκαλεί η οικονομική άνθηση της Βραζιλίας στις υψηλές τιμές των τροφίμων και του πετρελαίου. Από την αρχή της μεγάλης ύφεσης, το τρίτο τρίμηνο του 2013 η οικονομία της Βραζιλίας συρρικνώθηκε κατά 0,5 % από το προηγούμενο τρίμηνο, ως η πρώτη συρρίκνωση από το πρώτο τρίμηνο του 2009.
Αφού η Standard & Poor's (S&P) δήλωσε ότι οι προοπτικές ανάπτυξης της Ινδίας θα μπορούσαν να επιδεινωθούν εάν δεν βελτιωθεί η χάραξη πολιτικής και η διακυβέρνηση, τον Ιούνιο του 2012 η Fitch Ratings μείωσε τις προοπτικές της πιστωτικής της σε αρνητικές από σταθερές διατηρώντας την αξιολόγησή της BBB, τη χαμηλότερη βαθμολογία επενδύσεων. Μια εβδομάδα πριν από τη δημοσίευση της αξιολόγησης από τον Fitch, η S&P είπε ότι η Ινδία θα μπορούσε να γίνει η πρώτη από τις χώρες BRIC που θα χάσει το καθεστώς επενδύσεων.
Για το έτος 2013, η Κίνα ξεπέρασε για πρώτη φορά τα 4 τρισεκατομμύρια δολάρια του παγκόσμιου εμπορίου και έγινε η μεγαλύτερη εμπορική χώρα στον κόσμο, αποτελούμενη από: εξαγωγές 2,21 τρισεκατομμυρίων δολαρίων και εισαγωγές 1,95 τρισεκατομμυρίων δολαρίων. Ενώ οι Ηνωμένες Πολιτείες για 11 μήνες του 2013 το παγκόσμιο εμπόριο ανήλθε συνολικά σε 3,5 τρισεκατομμύρια δολάρια και φαίνεται ότι δεν μπορούν να νικήσουν την Κίνα. Το παγκόσμιο εμπορικό ισοζύγιο της Κίνας το 2013 παρουσίασε πλεόνασμα σχεδόν 260 δισεκατομμυρίων δολαρίων το 12,8 % σε σχέση με τον αμέσως προηγούμενο χρόνο.
Η Goldman Sachs έκλεισε αθόρυβα το ταμείο της BRIC αφού έχασε το 88 τοις εκατό της αξίας των περιουσιακών της στοιχείων από το 2010, αντί να διοχετεύει το κεφάλαιο σε χώρες αναδυόμενων αγορών. Ιστορικά, ο Jim O'Neill, ο εφευρέτης του όρου "BRIC", ήταν ο πρώην επικεφαλής οικονομολόγος της Goldman Sachs. Ο επικεφαλής των αναδυόμενων αγορών για τη Morgan Stanley Investment Management, Ruchir Sharma, κυκλοφόρησε ένα βιβλίο το 2012: Breakout Nations που ανέφερε ότι είναι δύσκολο να διατηρηθεί η ταχεία ανάπτυξη για περισσότερο από μια δεκαετία.
Βάσει της έκθεσης του Forbes του Μαρτίου 2011, οι χώρες BRIC απαριθμούσαν 301 δισεκατομμυριούχους μεταξύ των συνολικών πληθυσμών τους, ξεπερνώντας τον αριθμό των δισεκατομμυριούχων στην Ευρώπη, ο οποίος έφτανε τους 300 το 2011.
Ιστορία
Διάφορες πηγές αναφέρονται σε μια δήθεν «πρωτότυπη» συμφωνία BRIC που προηγείται της διατριβής της Goldman Sachs. Ορισμένες από αυτές τις πηγές ισχυρίζονται ότι ο Πρόεδρος της Ρωσίας Βλαντιμίρ Πούτιν ήταν η κινητήρια δύναμη πίσω από αυτόν τον αρχικό συνεργατικό συνασπισμό των αναπτυσσόμενων χωρών BRIC. Ωστόσο, μέχρι στιγμής, κανένα κείμενο δεν έχει δημοσιοποιηθεί για οποιαδήποτε επίσημη συμφωνία στην οποία έχουν υπογράψει και τα τέσσερα κράτη της BRIC. Αυτό δεν σημαίνει, ωστόσο, ότι δεν έχουν καταλήξει σε πολλές διμερείς ή και τετραμερείς συμφωνίες. Τα στοιχεία για συμφωνίες αυτού του τύπου είναι άφθονα και είναι διαθέσιμα στους ιστότοπους του υπουργείου Εξωτερικών κάθε μιας από τις τέσσερις χώρες. Οι τριμερείς συμφωνίες και τα πλαίσια που έγιναν μεταξύ των BRIC περιλαμβάνουν τον Οργανισμό Συνεργασίας της Σαγκάης (κράτη μέλη περιλαμβάνουν τη Ρωσία και την Κίνα, οι παρατηρητές περιλαμβάνουν την Ινδία) και το Τριμερές Φόρουμ IBSA, το οποίο ενώνει τη Βραζιλία, την Ινδία και τη Νότια Αφρική σε ετήσιους διαλόγους. Επίσης σημαντικός είναι και ο συνασπισμός της G-20 των αναπτυσσόμενων κρατών που περιλαμβάνει όλα τα κράτη της BRIC.
Επίσης, λόγω της δημοτικότητας της διατριβής της Goldman Sachs "BRIC", ο όρος αυτός επεκτείνεται μερικές φορές με τα "BRICK" (K για τη Νότια Κορέα), "BRIMC" (M για το Μεξικό),  "BRICA" ((GCC αραβικές χώρες - Σαουδική Αραβία) Η Αραβία, το Κατάρ, το Κουβέιτ, το Μπαχρέιν, το Ομάν και τα Ηνωμένα Αραβικά Εμιράτα) και το "BRICET" (συμπεριλαμβανομένης της Ανατολικής Ευρώπης και της Τουρκίας) έχουν γίνει πιο γενικοί όροι μάρκετινγκ για να αναφέρονται σε αυτές τις αναδυόμενες αγορές.
Παραπομπές
Κατηγορία:Οικονομία της Βραζιλίας Κατηγορία:Οικονομία της Ρωσίας Κατηγορία:Οικονομία της Ινδίας Κατηγορία:Οικονομία της Κίνας
Γεώργιος Σκορδύλιος
Ο Γεώργιος Σκορδύλιος ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στην Κρήτη. Έγραψε Σχόλιον εις επίγραμμα Ιωάννου Γεωμέτρου, που συνεκδόθηκε στο Παρίσι το 1595.
Πηγές
Κατηγορία:Έλληνες λόγιοι του 16ου αιώνα
Αθηνάδης
Ο Αθηνάδης ήταν αυτός ο οποίος σκότωσε τον προδότη των Ελλήνων στις Θερμοπύλες, Εφιάλτη. Ο Εφιάλτης είχε οδηγήσει μέσω ενός ορεινού περάσματος τους Πέρσες στα νώτα του ελληνικού στρατοπέδου. Σύμφωνα με τον Ηρόδοτο ο Αθηνάδης τον σκότωσε για άλλο λόγο άσχετο με την προδοσία που είχε διαπράξει το θύμα του, παρ'όλα αυτά όμως «ἐτιμήθη μέντοι ὑπὸ Λακεδαιμονίων οὐδὲν ἧσσον»
Αναφορές
Κατηγορία:Αρχαίοι Έλληνες
Between the Buttons
Το Between the Buttons είναι το πέμπτο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 20 Ιανουαρίου του 1967 μέσω της δισκογραφικής εταιρείας "Decca". Η αμερικάνικη έκδοση του άλμπουμ πραγματοποιήθηκε στις 11 Φεβρουαρίου του ίδιου έτους, όντας η έβδομη επίσημη κυκλοφορία τους στην Βόρεια Αμερική.
Ιστορία του δίσκου
Οι αρχικές ηχογραφήσεις του δίσκου πραγματοποιήθηκαν στα "RCA Studios" του Λος Άντζελες από τις 3 ως τις 11 Αυγούστου 1966, κατά την αμερικάνικη περιοδεία του συγκροτήματος, με μηχανικό ήχου τον Ντέιβιντ Χάσιντζερ.
left|thumb|240px|Οι Rolling Stones σε συναυλία τον Απρίλιο του 1967 Οι Rolling Stones επέστρεψαν στο Λονδίνο, συνεχίζοντας τις ηχογραφήσεις στα "IBC Studios" από τις 31 Αυγούστου μέχρι τις 3 Σεπτεμβρίου του ίδιου έτους, ολοκληρώνοντας το κομμάτι "Have You Seen Your Mother, Baby, Standing in the Shadow?", το οποίο αποτέλεσε και την επόμενη Top-10 επιτυχία του συγκροτήματος και στις δύο πλευρές του Ατλαντικού.
Στα τέλη Σεπτεμβρίου του 1966, το συγκρότημα περιόδευσε στην πατρίδα του για τελευταία φορά μέχρι το 1971 και μπήκαν στα "Olympic Sound Studios" και τα "Pye Studios" του Λονδίνου το Νοέμβριο του 1966, όπου ολοκλήρωσαν το άλμπουμ, όπως και το σινγκλ "Ruby Tuesday".
Το εξώφυλλο του δίσκου είναι μία φωτογραφία του Τζέρεντ Μάνκοβιτζ, τραβηγμένη στο Πρίμροουζ Χιλ του βόρειου Λονδίνου το Νοέμβριο του 1966, ενώ στο οπισθόφυλλο υπάρχει ένα καρτούν του συγκροτήματος με ένα ποίημα του ντράμερ Τσάρλι Γουάτς.
Το "Between the Buttons" κυκλοφόρησε στις 20 Ιανουαρίου 1967, ανεβαίνοντας στην τρίτη θέση του βρετανικού καταλόγου επιτυχιών και την αντίστοιχη δεύτερη στο αμερικάνικο Billboard, όπου βραβεύθηκε ως χρυσός δίσκος. Το σινγκλ "Let's Spend the Night Together" μπήκε στο Top-5 των περισσότερων ευρωπαϊκών χωρών, ενώ το "Ruby Tuesday" ανέβηκε στην κορυφή του Billboard Hot-100 στις Ηνωμένες Πολιτείες.
Οι κριτικές για τον δίσκο υπήρξαν θετικές, με το "Allmusic" να του δίνει την άριστη βαθμολογία των πέντε αστέρων, το "Sputnik Music" μέσο όρο βαθμολογιών 3,8 / 5, ο Mark Prindle 8 / 10 και το "Rolling Stone" 5 / 5.
Βραβεία
Between the Buttons (άλμπουμ)
Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Between the Buttons" ήταν οι εξής:
Πηγές
Κατηγορία:Δισκογραφία των Rolling Stones Κατηγορία:Άλμπουμ του 1967
Ρόι Ε. Ντίσνεϋ
Ο Ρόι Έντουαρντ Ντίσνεϋ, KCSG (αγγλικά: Roy Edward Disney, 10 Ιανουαρίου 1930 - 16 Δεκεμβρίου 2009) ήταν ένα από τα μακροχρόνια στελέχη της The Walt Disney Company, της οποίας οι ιδρυτές Γουώλτ Ντίσνεϋ και Ρόι Ο. Ντίσνεϋ, ήταν συγγενείς του, θείος ο πρώτος και πατέρας του ο δεύτερος. Μέχρι και τη στιγμή του θανάτου του ήταν μέτοχος της εταιρείας, και σύμβουλος παραγωγής, καθώς κι Επίτιμος Σκηνοθέτης του σκηνοθετικού επιτελείου της. Έγινε περισσότερο γνωστός, όταν απομάκρυνε από την εταιρεία τους παραγωγούς Ρον. Γ. Μίλερ (1984) και Μάικλ Άισνερ (2005). Ο Ρόι είναι το τελευταίο μέλος της οικογένειας Ντίσνεϋ, που ασχολήθηκε ενεργά με την εταιρεία, ενώ καμιά φορά συγκρινόταν με τον θείο του και τον πατέρα του. Το 2006, το περιοδικό Forbes εκτίμησε την περιουσία του περί τα 1.2 δισεκατομμύρια δολάρια.
Εξωτερικοί σύνδεσμοι
Κατηγορία:Αμερικανοί επιχειρηματίες
Κοινότητα Λαρανίου
Η Κοινότητα Λαρανίου είναι κοινότητα του δήμου Γόρτυνας στην περιφερειακή ενότητα Ηρακλείου της Κρήτης. Συστάθηκε το 1929 με το ΦΕΚ 97Α - 12/03/1929 με την απόσπαση του οικισμού Λαράνι από την κοινότητα Αγίου Θωμά και τον ορισμό του ως έδρα της. Περιλαμβάνοντας μόνον την έδρα της, έχει 191 κατοίκους, συμφωνα με την απογραφή του 2011 και εκπροσωπείται από πενταμελές συμβούλιο με επικεφαλής τον πρόεδρο κ. Πέτρο Αμπουχάνη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Γόρτυνας